Diari Oficial de la Generalitat Valenciana


Sumari del DOGV 3257, del 04-06-1998 (1998/3907)

Recurs ordinari número R-164/94. Notificació de resolució.
----------------------------------------------------------

### Dades del document

Número de DOGV
:   3257

Data del DOGV
:   04-06-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/3907


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Recurs ordinari número R-164/94. Notificació de resolució. [1998/A3907]
  
De conformitat amb l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar a la senyora Eva María Fogue Caro la resolució del recurs ordinari amb el número de referència interna R-164/94.
  
«Examinat el recurs ordinari formulat per la senyora Eva María Fogue Caro, en la sol·licitud de visat de contracte i d'ajudes econòmiques directes, per a l'adquisició protegida d'un habitatge a preu taxat en l'expedient de construcció núm. 03/1T/1628/93/014.
  
Antecedents de fet
  
Primer
  
En el seu moment, la senyora Eva María Fogue Caro va presentar en el Servei Territorial d'Arquitectura i Habitatge d'Alacant la sol·licitud de visat de contracte i d'ajudes econòmiques directes per a l'adquisició protegida d'habitatges a preu taxat, relativa a la compra, mitjançant una escriptura de compravenda, de l'habitatge siti a Alacant, partida de la Condomina, ubicat en un edifici que constitueix la primera fase del complex urbanístic denominat Residencial Lucentum Playa.
  
Segon
  
En vista de la documentació aportada, el cap del Servei Territorial dicta una resolució per la qual es denega allò que s'ha sol·licitat en no concórrer el requisit d'interés social, de conformitat amb allò que s'ha establit en l'article 1 del Decret 55/1992, de 30 de març, en relació amb l'article 1, apartats a) i d), del Decret 205/1987, de 21 de desembre, ambdós del Govern Valencià.
  
Tercer
  
Contra l'esmentada resolució, la part interessada hi interposa un recurs ordinari dins del termini i en la forma escaient, amb les al·legacions que consten en aquest i que ací es donen per reproduïdes en benefici de la brevetat.
  
Fonaments de dret
  
Primer
  
Aquesta Direcció General és competent per a la resolució del present recurs ordinari, tant per allò que s'ha disposat en els articles 114 i 116 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com per allò que s'ha establit en el Decret 65/1991, de 15 d'abril, del Consell de la Generalitat Valenciana (DOGV núm. 1547, de 21 de maig).
  
Segon
  
Allò que s'ha disposat en els articles 107, 110, 114, 115, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, quant a l'admissió i tramitació del recurs ordinari.
  
Tercer
  
L'article 3, paràgraf 4.t, del Decret 55/1992, de 30 de març, del Govern Valencià, estableix que per al reconeixement al dret del finançament qualificat, la Generalitat Valenciana s'atindrà als criteris del Decret 502/1987, de 21 de desembre, amb vista a qualificar l'interés social de cada actuació protegible definida pel Reial Decret 1.932/1991, de 21 de desembre, pel Reial Decret 1.668/1991, de 15 de novembre, i per la pròpia disposició.
  
Al seu torn, l'indicat Decret 205/1987, en l'article 1 del preàmbul, preveu la possibilitat que els serveis territorials deneguen les sol·licituds de qualificació de protecció oficial, ampliant aquest criteri al visat de contracte d'habitatges a preu taxat, quan es consideren faltats d'interés social, i s'atindrà, per a això, a la localitat o emplaçament on es troben situats els habitatges, a l'estimació de les necessitats d'habitatge, al nombre d'habitatges de protecció oficial construïts en l'àrea i a la tipologia de les edificacions projectades.
  
Finalment, havent-se aconseguit amb escreix, a la Comunitat Valenciana, els objectius previstos en el Pla d'Habitatge 92-95, amb atenció a la normativa aplicable, tenen preferència, per a la qualificació d'actuacions i concessió de visats, aquelles que es porten a cap en àrees urbanes on siga predominant la destinació a residència habitual i permanent, circumstància que no es dóna en aquest supòsit.
  
En conseqüència, en virtut de l'emplaçament i tipologia de l'edificació objecte de la sol·licitud d'ajudes, no es compleixen els requisits establits als efectes dels criteris de preferència determinants de les ajudes, per la qual cosa procedeix confirmar la denegació del Servei Territorial.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, i de conformitat amb la proposta de resolució de la Divisió de Promoció Privada, resolc:
  
Desestimar el recurs ordinari, formulat per la senyora Eva María Fogue Caro, contra la Resolució de data 3 de març de 1994, del Servei Territorial d'Arquitectura i Habitatge d'Alacant, que queda confirmada.
  
Contra la present resolució, que posa fi a la via administrativa, s'hi podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació d'aquesta.
  
Per a la interposició de l'esmentat recurs, serà un requisit imprescindible que, amb caràcter previ, el recurrent comunique a aquest òrgan la interposició del recurs. Tot això de conformitat amb allò que s'ha disposat en l'article 57.2.f (en relació amb la disposició addicional onzena de la LRJAP i PAC) i l'article 58 de la Llei de 27 de desembre de 1956, Reguladora de la Jurisdicció Contenciosa Administrativa; així com l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense perjudici que es puga exercitar qualsevol altre recurs que s'estime oportú.
  
València, 26 de novembre de 1997.- El director general d'Arquitectura i Habitatge: José M. García Zarco.»